Zekuiano

Zekuiano (ofiziala Cicujano / Zekuiano) Arabako ekialdean dagoen herria da, Mendialdean eta Arraia-Maeztuko udalerrian dagoena. 1958 arte Laminoria udalerriaren zati izan zen, bere hiriburua izan zelarik.

2007ko urtarrilaren 1eko erroldaren arabera, auzoak 95 biztanle ditu.

Geografia 
Maeztu eta Elortzatik gatozela Atxarte edo Los Pocilones izeneko arroil txikia pasatzen da, Igoroin edo Musitu ibaiak (Laminoria aldeko inportanteena) haranetik ateratzeko daukan gunea.

Musitu, Elortza, Areatza eta Aletxa ditu auzoherri.

Demografia eta biztanleria

Garraioa 
Eskualdeko Garraioa sareak linea bat ditu herrian:

Jakingarriak 
Herria historikoki herribildua da.

Eraikinik aipagarriena San Joan Bataiatzailearen Lepoa Moztearen eliza da, herritik gora apur bat aldenduta dagoena; XIX. mendean berregina, erromaniko aurreko leihatea eta gotikoan zabalduriko atari erromanikoa ditu. Bere ondoan ikasleria Maeztun kontzentratu arte eskolak izan ziren eraikina dago.

Herrian bertan Santa Ana baseliza dago. Herritik iparraldera Musiturako bidean Santo Toribio baseliza dago; garai zaharretan bertan biltzen ziren Laminoriako alkateak izendatzeko. Udalerri modernoa osatu zenean ordea udaletxea Zekuianon bertan eraiki zuten; egun etxea herriko batzar administratiboaren bileretarako eta noizean behin auzokideen bilgune gisa erabiltzen da.

Herri honetan hiru iturri (horietako bik edanlekua dute), pilotan aritzeko eta auzokideak biltzeko lekua (elizpean), 1802ko irin-errota baten hondakinak eta Anglo-Vasco-Navarro trenbide desagertuaren geltoki bat.

Biztanleria galduz joan bada ere, azken hamarkadetan herrian bigarren etxebizitza duten batzuk ere badaude; bereziki aipatzekoa da Ama Lur izena eman zitzaion etxea (Santa Ana baselizaren parean), Getxoko Itzubaltzeta auzoko talde batek atondutakoa eta urteetan zehar udaleku eta abarrerako erabili izan dena.

Herriko jaiak abuztuaren 29an ospatzen dira, San Joan Bataiatzailearen omenez.

Argazki galeria

Erreferentziak

Ikus, gainera 

 Aletxa
 Apilaiz
 Araba
  Arabako Mendialdeko kuadrilla
 Areatza
 Arraia-Maeztu
 Atauri
 Azazeta
 Birgarabarren
 Birgaragoien
 Elortza
 Erroeta
 Erroitegi
 Ibisate
 Korres
 Laminoria
 Maeztu
 Musitu
 Sabando

Kanpo estekak 
 Udalaren web orria: https://www.arraia-maeztu.eus/arraia-maeztu/cicujano-zekuiano/?lang=eu
  Zekuiano Auñamendi entziklopedian.
 San Joan Bataiatzailearen Lepoaren Mozketaren ermita - Bisita birtuala

Arraia-Maeztuko herriak
Arabako herriak